OzLabs/hebrew-wiki-articles huggingface dataset:
פטריק קארלגרן

פטריק אולף אנדרס קארלגרן (בשוודית: Patrik Ulf Anders Carlgren; נולד ב-8 בינואר 1992) הוא כדורגלן שוודי המשחק בעמדת השוער בקבוצת ראנס.

== קריירת מועדונים ==
בגיל 17 התחיל קארלגרן לשחק ב-FK פאלו מהליגות הנמוכות בשוודיה. בשנת 2011 החל לשחק ב-IK בראיה מליגת המשנה השוודית. ב-9 ביוני 2012 ערך את הופעת הבכורה שלו במועדון, כששיחק 90 דקות בניצחון 1–2 על אומאו במסגרת המחזור ה-11. באמצע עונת עבר קארלגרן לא.י.ק סולנה מליגת העל השוודית. ב-8 במאי 2014 ערך את הופעת הבכורה שלו בליגה, כששיחק 90 דקות בתיקו 2-2 נגד האלמסטד במסגרת המחזור השמיני.

== קריירה בינלאומית ==
קארלגרן היה חלק מהסגל השוודי שזכה באליפות אירופה עד גיל 21 לשנת 2015.

ב-10 בינואר 2016 ערך את הופעת הבכורה שלו בנבחרת הבוגרת, כששיחק 62 דקות בניצחון 0–3 על נבחרת פינלנד במשחק ידידות. הוא זומן לסגל נבחרת שוודיה לקראת יורו 2016.

== תארים ==
;נבחרת שוודיה עד גיל 21
* אליפות אירופה עד גיל 21 (1): 2015

== קישורים חיצוניים ==

קטגוריה:כדורגלנים שוודים
קטגוריה:שוערי כדורגל שוודים
קטגוריה:כדורגלני א.י.ק סולנה
קטגוריה:כדורגלני נורשלן
קטגוריה:כדורגלני קוניאספור
קטגוריה:כדורגלני נבחרת שוודיה
קטגוריה:כדורגלני יורו 2016
קטגוריה:שוודים שנולדו ב-1992
בוב פיריק

רוברט ג'וזף "בוב" פיריק (באנגלית: Robert Joseph "Bob" Feerick; 2 בינואר 1920 - 8 ביוני 1976) היה כדורסלן אמריקאי ששיחק בליגת ה-BAA וליגת ה-NBA בין השנים 1950-1946. ממוצעיו לאורך הקריירה הם 13.3 נקודות ו-2.0 אסיסטים למשחק.

==קריירת משחק==
פיריק נולד בעיר סן פרנסיסקו שבקליפורניה, ולמד באוניברסיטת סנטה קלרה הסמוכה בין השנים 1941-1938. הקריירה המקצועית שלו החלה בשנת 1945 בקבוצת אושקוש אולסטארס מליגת ה-NBL, ובשנת 1946 עבר לוושינגטון קפיטולס ששיחקה בליגת ה-BAA החדשה. פיריק שיחק עבור הקפיטולס בכל 4 העונות הבאות, אשר היו עונות הבכורה של ליגת ה-BAA (שהפכה בשנת 1949 לליגת ה-NBA). בשתי עונותיו הראשונות קלע 16.8 נקודות (שני בליגה אחרי ג'ו פולקס), ו-16.1 נקודות למשחק, בהתאמה, ונבחר לחמישיית העונה. בעונת הוביל את קבוצתו למאזן הטוב ביותר במחוז המזרחי, אך נפצע במשחק הפלייאוף הראשון והקפיטולס הפסידו למיניאפוליס לייקרס של ג'ורג' מייקן בסדרת הגמר (4-2). בעונת , הראשונה לאחר מיזוג ה-BAA ל-NBA, תפקד פיריק כמאמן-שחקן לאחר שהחליף את מאמן הקבוצה בשלוש העונות הקודמות - רד אאורבך. בסיום אותה עונה, בה הודחה וושינגטון בשלב הפלייאוף הראשון, פרש פיריק ממשחק, בגיל 30.

לאורך קריירת המשחק קלע פיריק 2,936 נקודות, אשר הציבו אותו בעת פרישתו במקום השביעי בתולדות ה-NBA, ו-440 האסיסטים שמסר דירגו אותו תשיעי ברשימת מוסרי האסיסטים.

==קריירת אימון==
מיד עם פרישתו ממשחק חזר פיריק לאוניברסיטת סנטה קלרה כשמונה למאמן קבוצת הכדורסל, והחזיק בתפקיד בין השנים 1962-1950. בעונת 1951/1952 הוביל פיריק את הקבוצה להישג השיא בתולדות המועדון - העפלה לפיינל פור ה-NCAA. כמו כן הגיעה הקבוצה 3 פעמים נוספות לשלב 8 הגדולות ("Elite Eight") של הטורניר בתקופתו של פיריק. בעונת מונה למאמן סן פרנסיסקו ווריורס, בה הדריך את הסנטר וילט צ'מברלין. באותה עונה רשמו הווריורס מאזן ניצחונות שלילי 31-49, וכשלו להעפיל לפלייאוף לראשונה מזה 3 עונות, על אף כושרו האדיר של צ'מברלין שקלע 44.8 נקודות בממוצע למשחק. בסיום העונה פוטר פיריק מהתפקיד ולא חזר לאמן.

בשנת 1971 נבחר כאחד מ-25 מתמודדים ל"קבוצת כל הזמנים של ה-NBA", שהורכבה לרגל חגיגות 25 שנים להקמת הליגה. פיריק הוא אחד משני מועמדים בלבד, לצד מקס זסלופסקי, שאינם חברים בהיכל התהילה של הכדורסל.

==קישורים חיצוניים==

* [http://www.basketball-reference.com/players/f/feeribo01.html סטטיסטיקות הקריירה כשחקן ב-NBA], באתר Basketball-reference.com
* [http://www.basketball-reference.com/coaches/feeribo01c.html סטטיסטיקות האימון ב-NBA], באתר Basketball-reference.com

==הערות שוליים==

קטגוריה:סן פרנסיסקו: אישים
קטגוריה:כדורסלנים אמריקאים
קטגוריה:מאמני כדורסל אמריקאים
קטגוריה:מאמני סן פרנסיסקו ווריורס
קטגוריה:כדורסלני אוניברסיטת סנטה קלרה
קטגוריה:קליפורניה: כדורסלנים
קטגוריה:מנהלי קבוצות ב-NBA
קטגוריה:כדורסלני וושינגטון קפיטולס
קטגוריה:אמריקאים שנולדו ב-1920
קטגוריה:אמריקאים שנפטרו ב-1976
המפלגה היוניוניסטית (דרום אפריקה)

ליאנדר ג'יימסון, מייסד המפלגה
המפלגה היוניוניסטית (באנגלית: Unionist Party) הייתה מפלגה פוליטית מרכז-ימין לבנה באיחוד דרום אפריקה בין השנים 1910 ו-1920. היא הוקמה כמיזוג של שלוש מפלגות דרום אפריקאיות ותיקות: המפלגה הפרוגרסיבית (Progressive Party) ממושבת הכף, המפלגה החוקתית (Constitutional Party) ממושבת נהר האורנג' אשר התבססה על אפריקאנרים פרו בריטים תושבי המקום, והתנועה הפרוגרסיבית (Progressive Movement) ממושבת הטרנסוואל, המפלגה העיקרית של המתיישבים הבריטים במושבה זו. עם הקמת איחוד דרום אפריקה בשנת 1910 הייתה המפלגה היוניוניסטית להיות מפלגת האופוזיציה הראשית למפלגה הדרום אפריקאית, ובמסגרת שלוש מערכות בחירות כשלה בניסיונה לזכות בשלטון. לנוכח כישלונותיה של המפלגה היוניוניסטית והתחזקותה במערכת הפוליטית של המפלגה הלאומית בעלת השאיפות הלאומניות והאנטי בריטיות, החליטה המפלגה היוניוניסטית בשנת 1920, לאחר הפסדה בבחירות, להתאחד עם המפלגה הדרום אפריקאית.

אף על פי שגם המפלגה הדרום אפריקאית וגם המפלגה היוניוניסטית פנו אל כלל הציבור הלבן בדרום אפריקה, רוב ימיה הייתה מזוהה המפלגה היוניוניסטית עם שטחי כף התקווה הטובה והציבור דובר האנגלית במדינה, אשר המפלגה היוניוניסטית היוותה את מפלגת הבית שלו. בניגוד אליה המפלגה הדרום אפריקאית הייתה בעלת גוון אפריקאנרי. המפלגה היוניוניסטית החזיקה במצע ליברלי ותמכה בהמשך הקשור של איחוד דרום אפריקה עם בריטניה ואף בהידוקו.

==היסטוריה==

==מנהיגי המפלגה==
{| class="wikitable"
|-
! !! שם !! כהונה
|-
| 1 || ליאנדר ג'יימסון || 1910–1912
|-
| 2 || תומאס סמארט || 1912–1920
|}

==הישגי המפלגה==
{| class="wikitable"
|-
! יו"ר !! בחירות !! אחוז מהקולות !! מושבים !! חלק מתוך הפרלמנט !! מפלגה שלטתלאחר הבחירות
|-
|rowspan="2"| <center>ג'יימסון</center> ||bgcolor="#F2F2F2" colspan="5"| <center> איחוד דרום אפריקה</center>
|-
| <center>1910</center> || 32.23% || 39 / 121 ||width="250px"| || הדרום אפריקאית
|-
|rowspan="2"| <center>סמארט</center> || <center>1915</center> || 19.42% || 39 / 130 ||width="250px"| || הדרום אפריקאית
|-
| <center>1920</center> || 14.03% || 25 / 134||width="250px"| || הדרום אפריקאית
|}

==ראו גם==
* המפלגה הפרוגרסיבית (מושבת הכף)
* המפלגה הדרום אפריקאית

יוניוניסטית
הנס גאורג קלמאייר

הנס גאורג קלמאייר (בגרמנית: Hans Georg Calmeyer; 23 ביוני 1903 – 3 בספטמבר 1972) היה עורך דין גרמני מאוסנבריק שהציל אלפי יהודים ממוות ודאי בזמן הכיבוש הנאצי של הולנד בשנים 1941–1945. נכון לשנת 2020, היסטוריונים ביד ושם בוחנים ראיות שנחשפו, המצביעות על כך שקלמאייר סייע בשליחת יותר מ-500 יהודים ישירות למחנות ההשמדה.

== ביוגרפיה ==
קלמאייר למד משפטים באוניברסיטת פרייבורג, אוניברסיטת מרבורג ובאוניברסיטת מינכן. בשנת 1923, כחבר ברייכסווהר לקח חלק בניסיון הפוטש במרתף הבירה של היטלר. לאחר מכן, החל לעבוד כעורך דין באוסנבריק וזכה למוניטין מעולה. 

בשנת 1933, רישיונו לעסוק בעריכת דין נפסל מאחר שהחל להתעניין ולהתקרב לעבר קומוניזם. עשרה חודשים לאחר כך רישיונו הוחזר לו. היה חבר בארגון עורכי הדין הגרמנים הנציונל-סוציאליסטים, אך לא חבר במפלגה הנאצית. 

בשנת 1940 קלמאייר שירת כחייל בוורמאכט והשתתף בפלישה הגרמנית להולנד. בשנת 1941 היה אחראי על כל המחוזות הכבושים בהולנד בתור ניצב. בהיותו מוצב בתפקיד בהולנד מונה לאחראי על מנהל הפנים בהאג, שהיה אחראי על המחלקה ליהודים, וכך תייג יהודים כיהודים-למחצה ואף כלא-יהודים.

שלא כמו המדיניות שהונהגה בגרמניה, היהודים בהולנד יכלו לערער על קביעתם כיהודים-מלאים ולשנות את שיוכם הגזעי ליהודים-למחצה, רבע-יהודים או אף לארים מלאים. קלמאייר תיאר במילותיו שלו כיצד עשה שימוש בתפקידו: "כדי לבנות סירת הצלה". הוא אישר מסמכים מזויפים בהם נטען שאדם כזה או אחר הוא ארי או חצי יהודי. הוא אף סייע ליהודים לזייף את המסמכים ונתן עצות בנוגע לטיעונים שייפסקו לטובתם. על אף החשש לחייו מידי המשטר הנאצי הוא המשיך בפועלו לאורך כל המלחמה.

על פי טענתו ומסמכים שהגיש, כ-5,700 יהודים תויגו כיהודים למחצה הודות לפועלו של קלמאייר, ומהם לפחות 3,700 איש ניצלו מוות ודאי על ידי גירוש למחנות השמדה. היתר, 2,000 יהודים שנרשמו כיהודים למחצה נשלחו למחנות המוות וחלקו את גורלם של 140,000 מיהודי הולנד - שליחה מיידית למחנות המוות.
על פי מחקר חדש, כ-60 אחוזים מהבקשות שהגיש כמסמכים אותנטיים היו פיקטיביות. כיום עלו טענות כי פעילותו אינה בגדר סיוע מכיוון ששילח אלפים למוות כמו יתר המשמשים בתפקיד וגם אם מנע שליחה של כמה מאות להשמדה, הרי ששילח אלפים רבים למוות, כשבעים וחמישה אחוזים מהם מצאו את מותם ברכבות המסע בדרך להשמדה.

יוהאנס ראו תיאר את קלמאייר במילים: "קלמאייר הצטרף לרמי הדרג שסייעו להצלה, אך גם לאלו שהיו אשמים בעזרה לעוולות הלא מוצדקות של המשטר". פועלו להצלת יהודים בשואה כמעט שנשכח עד שקמה תנועה שדיברה בכבודו בשנות השמונים. ב-4 במרץ 1992, מוסד יד ושם הכיר בקלמאייר כחסיד אומות העולם. ב-2 בינואר 1995 העיר אוסנבריק ערכה טקס לכבודו ובו נכחו בנו, ד"ר פטר קלמאייר ושגריר ישראל אבי פרימור.

בשנת 2020 העידה ניצולת השואה "פמה פלישמן" במסגרת הסרט התיעודי "התעלומה של פמה", כי קלמאייר היה אחראי לשליחתה למחנה ההשמדה אושוויץ.

==קישורים חיצוניים==

* [https://righteous.yadvashem.org/?searchType=righteous_only&language=en&ind=0&itemId=4042996 על פעילותו של קלמאייר להצלת יהודים בתקופת השואה], באתר יד ושם 
* 

==הערות שוליים==

קטגוריה:בוגרי אוניברסיטת מינכן
קטגוריה:גרמנים חסידי אומות העולם
קטגוריה:עורכי דין גרמנים
קטגוריה:גרמנים שנולדו ב-1903
קטגוריה:גרמנים שנפטרו ב-1972
שכנים 2

שכנים 2 (באנגלית: Neighbors 2: Sorority Rising; בתרגום לעברית: שכנים 2: עליית אחוות הבנות) הוא סרט קומדיה אמריקאי שיצא לאקרנים ב-10 במאי 2016. את הסרט ביים ניקולס סטולר וכתבו איתו במשותף אנדרו ג'יי כהן, ברנדן אובריאן, סת' רוגן ואוון גולדברג. זהו סרט המשך ל"שכנים" משנת 2014 ומככבים בו סת' רוגן, זאק אפרון, קלואי גרייס מורץ, רוז ביירן, דייב פרנקו.

== תקציר העלילה ==
מק (סת' רוגן) וקלי (רוז ביירן) מצפים לילדם השני ונערכים לביתם החדש שקנו בפרברים, ומנגד לאנשים שלהם מכרו את הבית הישן יש זכות לחזור בהם במשך 30 יום. יחד עם זאת, מועדון נשים חדש "קאפה נו" שנלחם בזכות לארגן מסיבות בראשות שלבי (קלואי גרייס מורץ), עבר לבית הסמוך. כדי לגרום לקונים להשתכנע לקנות את הבית, מק וקלי נעזרים בטדי (זאק אפרון) ויוצאים למלחמה נגד הבנות.

== צוות השחקנים ==
*סת' רוגן - מק רנדר
*זאק אפרון - טדי סנדרס
*רוז ביירן - קלי רנדר
*קלואי גרייס מורץ - שלבי
*דייב פרנקו - פיט
*אייק ברינהולטץ - ג'ימי
*קארלה גאלו - פאולה
*קירסי סלמונס - בת'
*ביני פלדשטיין - נורה
*כריס מינץ-פלאס - סקוני
*ג'רוד קרמייקל - גארף
*סלינה גומז - מדיסון
*ליסה קודרו - קרול גלדסטון

== הפקה ==
בפברואר 2015 הוכרז כי יצא סרט המשך ב-2016. עם סרט ההמשך המשיכו השחקנים הראשיים, סת' רוגן, זאק אפרון, רוז ביירן ודייב פרנקו. נודע כי בסרט מק וקלי יאחדו כוחות עם טדי ויצאו נגד בנות האחווה שגרות בבית הסמוך, קאפה-נו.

ב-יולי 2015 לוהקה קלואי גרייס מורץ לדמות הנשית המשנית בסרט ההמשך. אחר כך נודע כי הסרט ייקרא "שכנים 2: עליית אחוות הבנות". ב-7 באוגוסט 2015 נוספו השחקניות קירסי סלמונס וביאני פלדשטיין לשחק את בנות האחווה של שלבי. באותו החודש נודע גם כי השחקן דייב פרנקו יחזור לצילומי הסרט השני. לאחר מכן הצטרפה סלינה גומז לצוות השחקנים בתפקיד אורח, בתור מדיסון, נשיאת אחוות הבנות הקודמת.

צילומי הסרט החלו ב-31 באוגוסט 2015 בג'ורג'יה והסתיימו ב-29 בספטמבר אותה השנה. הטריילר לסרט יצא בתחילת ינואר 2016 מלווה עם כרזת הסרט.

== יציאת הסרט לאור==
בצפון אמריקה, הסרט יצא ב-20 במאי לאקרנים, יחד עם אנגרי בירדס הסרט. הסרט יצא לאור בסך הכל ב-56 מדינות.

== קישורים חיצוניים ==

ביקורות:
*
* 
* 
* 
* יעל שוב, [https://web.archive.org/web/20160607161247/http://timeout.co.il/המדריך/סרטים/שכנים-2 שכנים 2: לא תמיד עובד, אבל מניב צחוקים גדולים], באתר Time Out ישראל, 16 במאי 2016

== הערות שוליים ==

קטגוריה:סרטי 2016
קטגוריה:סרטי המשך אמריקאיים
קטגוריה:סרטי אולפני יוניברסל
קטגוריה:סרטי קומדיה אמריקאיים
קטגוריה:סרטים על נקמה
אוסקר לויצקי

קרל אוסקר יוהאן לויצקי (בשוודית: Carl Oscar Johan Lewicki; נולד ב-12 ביולי 1992 במאלמה שבשוודיה) הוא כדורגלן שוודי המשחק בעמדת הקשר בקבוצת מאלמה מליגת העל השוודית ובנבחרת שוודיה.

== קריירת מועדונים ==
=== נוער ===
נולד במאלמה שבשוודיה למשפחה ממוצא פולני. בגיל 4 החל לויצקי לשחק במחלקת הנוער של לימהאמן בונקפלו. בשנת 2005 עבר למחלקת הנוער של מאלמה, ממנה הושאל לעונה אחת מתוך שלוש לרוריוסטאדנס. בשנת 2008 הגיע למחלקת הנוער של באיירן מינכן.

=== באיירן מינכן ===
בעונת החל לויצקי לשבת על ספסלה של באיירן מינכן II, קבוצת המילואים של באיירן מינכן. בתחילת העונה הבאה ערך את הופעת הבכורה שלו בקבוצת המילואים בהפסד 4-1 לקיקרז אופנבך. הוא ערך 33 הופעות ליגה בעונת , בסופה ירדה קבוצת המילואים לליגה השלישית. באיירן מינכן הציעה לו חוזה מקצועי, אך הוא סירב ובחודש יוני 2011 הפך לשחקן חופשי.

=== האקן ===
בחודש אוגוסט 2011 הצטרף לויצקי להאקן מליגת העל השוודית וחתם על חוזה עד לשנת 2014. ב-31 במרץ 2013 ערך את הופעת הבכורה שלו במועדון, כששיחק 90 דקות בתיקו 0-0 נגד גאיס במסגרת המחזור הראשון בליגה. ב-1 בנובמבר הבקיע את שער הבכורה שלו במועדון, שער בדקה ה-14 בתיקו 1-1 נגד א.י.ק סולנה במסגרת המחזור ה-29 בליגה. הוא שיחק במועדון במשך 4 עונות, בהן ערך 69 הופעות ליגה והבקיע שני שערים.

=== מאלמה ===
ב-13 בנובמבר 2014 הודיעה מאלמה כי לויצקי יחזור למועדון בו גדל ויחתום על חוזה ל-3 שנים. ב-8 בינואר 2015 הוא עבר באופן רשמי למועדון. ב-6 באפריל ערך את הופעת הבכורה שלו במועדון, כששיחק 90 דקות והבקיע שער בניצחון 4-1 על סונדסוואל במסגרת המחזור הראשון בליגה. ב-15 בספטמבר שיחק לראשונה בשלב הבתים של ליגת האלופות, בהפסד 2-0 לפריז סן-ז'רמן במסגרת המחזור הראשון.

== קריירה בינלאומית ==
לויצקי היה חלק מהסגל השוודי שזכה באליפות אירופה עד גיל 21 לשנת 2015.

ב-17 בינואר 2014 ערך את הופעת הבכורה שלו בנבחרת הבוגרת, כששיחק 85 דקות בניצחון 2-1 על נבחרת מולדובה במשחק ידידות. הוא זומן לסגל נבחרת שוודיה לקראת יורו 2016.

== תארים ==
;נבחרת שוודיה עד גיל 21
* אליפות אירופה עד גיל 21 (1): 2015
;אישיים
* קבוצת הטורניר באליפות אירופה עד גיל 21 (1): 2015

== קישורים חיצוניים ==

קטגוריה:כדורגלנים שוודים
קטגוריה:קשרי כדורגל שוודים
קטגוריה:מאלמה: כדורגלנים
קטגוריה:כדורגלני באיירן מינכן
קטגוריה:כדורגלני האקן
קטגוריה:כדורגלני מאלמה
קטגוריה:כדורגלני נבחרת שוודיה
קטגוריה:כדורגלני יורו 2016
קטגוריה:שוודים שנולדו ב-1992
גלי רקיע

המושג גלי רקיע בתקשורת מתייחס להתפשטות גלי רדיו המוחזרים או משתקפים בחזרה לכיוון כדור הארץ מה-יונוספירה, השכבה הטעונה חשמלית באטמוספירה העליונה. גלים אלו אינם מוגבלים על ידי עקמומיות כדור הארץ, לכן ניתן להשתמש בגלים אלו ליצירת תקשורת בין-יבשתית ולמרחקים ארוכים.
מרבית השידורים לטווחים ארוכים המתבצעים בתדרים גבוהים, בין 3MHz ל-30MHz, הם כתוצאה מהתפשטותם של גלי רקיע. מאז שנות ה-20 המוקדמות, שדרני רדיו חובבנים, שהוגבלו לשידור בהספקים נמוכים מאשר אלו של תחנות השידור, ניצלו את היתרונות בגלים אלו לתקשורת ארוכת טווח.<ref></ref>

יש להבדיל גלים אלו משני שידורים אחרים:
*התפשטות גלי קרקע - בה גלי הרדיו נעים בצמוד לאדמת כדור הארץ מבלי להתבדר או להתפזר באטמוספירה. שיטת שידור זו אופיינית לתדירויות נמוכות.
*התפשטות קו ראייה (Line of sight) - בה גלי הרדיו נעים בקו ישר. התפשטות זו אופיינית למרבית התדרים הגבוהים קרי - UHF, וגלי מיקרו.

== אופן ההתפשטות ==
היונוספירה היא תחום באטמוספירה העליונה, הנפרשת בגובה שבין 80 ל-1000 קילומטרים. בגובה זה האוויר מיונן על ידי רוח סולרית וקרניים קוסמיות. כאשר אותות בתדר גבוה נכנסים לאזור זה בצורה אלכסונית, הם מוחזרים בחזרה כפי שגלים מוחזרים מתווך בעל מקדם שבירה שונה. אם היינון של השכבה חזק מספיק ביחס לתדר האות, ההחזרה שקולה כמעט להחזרה של גל ממראה. לאחר מכן, הגלים נעים בחזרה לקרקע כדור הארץ, וזה מבצע החזרה דיפוסיבית לגלים, קרי- הם מוחזרים בטווח של זוויות שונות מכדור הארץ, לכיוון היונוספירה. כתוצאה מכך, האות כאילו "מקפץ" הלוך ושוב בין היונוספירה לבין כדור הארץ, פעמיים או יותר. ההחזרות הללו מלוות בהפסדים נמוכים מאוד ולכן גם סיגנלים בהספקים של וואטים בודדים יכולים להתקבל במרחקים של אלפי קילומטרים מנקודת השידור, וליצור תקשורת גלובלית. בכל "קפיצה" של הגלים, הם יכולים לעבור עד כ-3500 קילומטרים, כך ששידורים טרנס-אטלנטיים יכולים להתקבל על ידי 2 או 3 קפיצות.

אם היינון של היונוספירה אינו מספיק חזק, הגלים מוחזרים בהתחלה מטה, ולאחר מכן מעלה אל מעל לשכבה העליונה של היונוספירה, כשהם סוטים מכיוונם המקורי.

==שיקולים נוספים==
סיגנלים בתדרים בתחום תדרים גבוהים ביותר (VHF- very high frequencies) לרוב חודרים את היונוספריה ולא מוחזרים לפני כדור הארץ.
סיגנלים בתדרים נמוכים מ-10MHz מתפשטים בשיטת גלי רקיע בצורה מיטבית בלילות. תדירויות מעל 10MHz מתפשטות ביעילות דווקא במהלך היום. תדירויות מתחת ל-3kHz הן בעלות אורך גל הגדול מהמרחק בין האדמה לבין היונוספירה. התדירות המקסימלית המאפשרת שימוש בשיטת שידור גלי רקיע מושפעת בצורה חזקה על ידי מספר כתמי השמש הקשורים ישירות ליינון האטמוספירה.
שידור בגלי רקיע לעיתים מונחת לרעש בשל סערות גאומגנטיות. שיטה זו יכולה להיות מופרעת בצורה ישירה ומהירה כתוצאה מהפרעות פתאומיות ביונוספירה, כמו שינוי בצפיפות הפלזמה בשכבה זו ובתנועתה כתוצאה מהתפרצות שמשית.
בשעות הלילה, השכבות הנמוכות יותר ביונוספריה נעלמות, מה שגורם לכך שאינדקס השבירה האפקטיבי של היונוספירה לעלות מעל לערכו של אינדקס השבירה של כדור הארץ. הדבר מוביל ל"קפיצות" גדולות יותר במרחקים של שידורי הלילה.

== ראו גם ==
* גלי קרקע

== קישורים חיצוניים ==

* [http://fas.org/man/dod-101/navy/docs/es310/propagat/Propagat.htm Navy- Propagation of Waves]
* [http://ecjones.org/propag.html Basics of Radio Waves Propagation]

== הערות שוליים ==

קטגוריה:קרינה אלקטרומגנטית
קטגוריה:תדרי רדיו
אוכף של קוף

אוכף של קוף 
במתמטיקה, אוכף של קוף היא משטח תלת־ממדי אשר מוגדר על ידי המשוואה
:<math> z = x^3 - 3xy^2. \, </math>
המשטח נקרא כך כיוון שיש לו שלוש "שלוחות", דבר שמתאים להיות כאוכף לקוף כיוון שהקוף צריך אוכף גם לזנבו.

==מאפיינים==
נקודת האפס (0,0,0) היא הנקודה היחידה בה שיפוע המשטח הוא אפס וגם הנקודה היחידה בה העקמומיות הגאוסיינית של המשטח היא 0. בכל השאר הנקודות העקמומיות היא שלילית. 
ניתן גם להגדיר את המשטח על ידי הפונקציה המרוכבת התלת־ממדית הבאה:
:<math> z(x,y) = \operatorname{Re} (x+iy)^3.</math>
ומכאן ניתן לראות כי:
:<math> z(tx,ty) = t^3 z(x,y).</math> 
לכל t ≥ 0. מכאן ניתן לראות כי המשטח תלוי ב-z אשר נמצא על מעגל היחידה. אם נסתכל על כל נקודה במעגל היחידה כ-z=e<sup>iφ</sup>, עבור φ בין 0 ו-2π, אז ניתן להגדיר את הפונקציה כ- z(φ)=cos 3φ. ניתן להכליל את הרעיון של אוכף של קוף לבעל k שלוחות על ידי הנוסחה z(φ)=cos kφ.

==ראו גם==
* פרבולואיד היפרבולי
* נקודת אוכף
==קישורים חיצוניים==
* 

קטגוריה:יריעות טופולוגיות
קטגוריה:גאומטריה
קטגוריה:טופולוגיה
HD 93403

HD 93403 הוא כוכב כפול המורכב משני כוכבים כחולים בעלי בהירות גבוהה.

הכוכב ממוקם במרחק של 10,000 שנות אור מכדור הארץ בערפילית שדרית (קארינה) בקבוצת הכוכבים שדרית.

הכוכב בעל סיווג ספקטרלי של O5.5III, אך הוא מורכב משני סיווגים שונים של שני הכוכבים המרכיבים את הכוכב הכפול - העל ענק כחול והכוכב הכחול מהסדרה הראשית והם O5.5I ו O7V בהתאמה.
שני הכוכבים מקיפים את מרכז מסתם המשותפת בזמן של 15 יממות במסלול אשר רדיוסו נע בין 93 ל 149 רדיוסי שמש.
==קישורים חיצוניים==
* 

קטגוריה:קבוצת הכוכבים שדרית
קטגוריה:כוכבי הסדרה הראשית מסוג O
סיטרד-חליין

סיטרד-חליין (, בלימבורגית: Zittert-Gelaen) היא עיר במחוז לימבורג שבהולנד. העיר הוקמה ב-2001 כאיחוד של הרשויות לשעבר של סיטרד, חליין ובורן. סיטרד-חליין גובלת במערב בבלגיה ובמזרח בגרמניה.

==היסטוריה==
===סיטרד===
על פי ממצאים ארכאולוגיים מתוארכת ההתיישבות הראשונה בסיטרד לכ-7,000 שנים לפני זמננו. העיר של היום נוסדה ככל הנראה בשנת 850 לספירה לערך והיא נבנתה סביב לתל מלאכותי המוקף חומת עץ. סיטרד מוזכרת לראשונה במקורות משנת 1157. ב-1243 הוענקו לה זכויות העיר על ידי דוכס לימבורג. ב-1400 היא נמכרה לדוכס יוליך והיא נותרה בבעלותו עד 1794. העיר נחרבה ונבנתה מחדש כמה פעמים עקב שריפות ועקב עימותים צבאיים שהתחוללו בין המאות ה-15 וה-17. העיר בוצרה עד שהיא נהרסה כמעט לחלוטין ב-1677 במהלך מלחמת הולנד. תחת הכיבוש הצרפתי, בשנים 1794 – 1814, הייתה סיטרד חלק ממחוז רור. לאחר מכן היא הייתה חלק מהולנד, למעט בשנים 1830 – 1839, כאשר היא הצטרפה למהפכה הבלגית. במלחמת העולם השנייה נכבשה העיר על ידי הגרמנים, שאיחדו כמה רשויות מקומיות קטנות, כמו ברוקסיטרד, לסיטרד. ב-18 בספטמבר 1944 שוחררה העיר על ידי הדיוויזיה המשוריינת השנייה של צבא ארצות הברית. החלק העתיק ההיסטורי של העיר לא סבל ברובו מנזקים במהלך המלחמה, למרות שהעיר שכנה על קו החזית במשך יותר מארבעה חודשים, שבהם יותר מ-4,000 פגזים הכו בעיר.

לאחר המלחמה צמחה סיטרד במהירות ונבנו בה שכונות רבות. מכרות הפחם בסביבה היו הכוח המניע מאחורי צמיחתה הכלכלית של העיר, עד שהם נסגרו בשנות השישים והשבעים. כיום העיר מהווה מרכז תעשייתי וכן פועלים בה בנייני משרדים רבים.

===חליין===
עד לסוף המאה ה-19 הייתה חליין לא יותר מאשר כפר קטן. במקום התגלו השרידים של אחד הכפרים הפרהיסטוריים העתיקים ביותר בהולנד. במאה ה-20 פעם בעיר מכרה בפחם הגדול ביותר באירופה, שהביא לגידול מהיר באוכלוסיית העיר. בשנות השישים והשבעים, נסגרו כל מכרות הפחם. עם זאת, חברת הפחם הלאומית של הולנד, שהופרטה ב-1989, נותרה פעילה בחליין, וכיום היא מייצרת כימיקלים.

== ספורט ==
סיטרד היא ביתה של מועדון הכדורגל פורטונה סיטארד המשחק נכון ל-2020 בליגת העל ההולנדית, ושל מועדון הכדוריד סיטרדיה.

==קישורים חיצוניים==

* 

==הערות שוליים==

קטגוריה:הולנד: ערים
קטגוריה:לימבורג
קטגוריה:יישובים שהוקמו ב-2001
גלי קרקע

טבלני צולל ויוצר גלי קרקע|ממוזער]]

גלי קרקע הם סוג של גלים משטחיים המתפשטים לאורכו של תווך בתוך מדיום שונה, כמו גלי כובד בין שני נוזלים בעלי צפיפות שונה. גלים מכניים עשויים להיות אלסטיים או סייסמיים, כמו גלי ריילי , או גלים אלקטרומגנטיים המתקדמים במוליך גלים בעל אינדקס שבירה משתנה בצורה הדרגתית. בשידורי רדיו, גלי קרקע הם גלים משטחיים המתפשטים בקרבת פני כדור הארץ.

== גלים אלקטרומגנטיים ==
גלי קרקע מתפשטים במקביל ובסמוך לפני כדור הארץ, ועוקבים אחר העקמומיות של כדור הארץ. גלים המתקדמים ביעילות בצורה זו הם בעלי תדירויות נמוכות מ-3MHz. זאת משום שהם מצליחים לבצע עקיפה מוצלחת יותר סביב מכשולים בדרכם, בשל אורך הגל הגבוה שלהם. לפני כדור הארץ מקדם שבירה השונה מזה של האטמוספירה, ובתחום התדירויות הנמוכות מאוד (VLF- very low frequencies) זה מוביל ליצירתו של מוליך גלים התומך בהתקדמותם של גלי הקרקע בקיטוב אנכי.

מוליכותה של הקרקע משפיעה על התפשטותם של גלי הקרקע. כאשר פני הקרקע מוליכים יותר, כמו מי ים, הדבר תורם להתפשטות בעלת איבודים פחותים יותר. באופן כללי, הקרקע אינה מוליך מושלם, ובעלת אינדקס שבירה משתנה באזורים שונים שלה. לכן, עם התקדמותם, הגלים לעיתים נוטים כלפי הקרקע ונבלעים בה, ולכן חלק מהסיגנל דועך אקספוננציאלית עם התקדמותו. גלי קרקע גם רגישים להפרעות אלקטרומגנטיות צמודות קרקע, כגון עמודי חשמל, או סערות ברקים. הגדלה של הספק השידור תאפשר שידור לטווח גדול יותר.

מרבית שידורי ה-LF (בתחום 30-300kHz) הם כתוצאה מהתפשטותם של גלי קרקע. תדרי הביניים (בין 300kHz ו- 3MHz), כולל שידורי AM, מתקדמים כגלי קרקע, ואם היעד רחוק מאוד, אזי בשידור של גלי רקיע.
ככל שיורדים בתדירות, כך ההפסדים בשידור גלי הקרקע קטן. כמו כן, בשידורים תת-ימיים, תדרים נמוכים ידועים מתקדמים טוב יותר במי הים. לכן שידורי VLF ו- LF שימושיים לרוב לשידורים צבאיים של ספינות וצוללות.
גלי קרקע משמשים רדארי Over the Orizon (מעבר לאופק), שיכולים לאתר מטרות במרחקים גדולים מאוד, מעבר לאופק שיכול הרדאר לאתר בטווח ישיר, וזאת לרוב בתדרים של בין 2 עד 20MHz, וזאת בעזרת התקדמות על פני ימים ואוקיינוסים. כמו כן, לגלי הקרקע חשיבות עליונה בהתפתחותו של הרדיו, כאשר שידורי רדיו מקצועיים הסתמכו מאוד על גלי קרקע בתדרים נמוכים. תחנות שידור חובבניות הוגבלו אז לשידור בתדרים הגבוהים, בתחום HF, על מנת למנוע התאבכות וחסימה של שידורים של תחנות שונות המשדרות באותם תדרים.

== ראו גם ==
* עקיפה
* גלי רקיע

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קרינה אלקטרומגנטית
קטגוריה:תדרי רדיו
מפלצת הכסף

מפלצת הכסף (באנגלית: Money Monster) הוא סרט קולנוע אמריקאי מ-2016 בבימויה של ג'ודי פוסטר. בסרט מככבים ג'ורג' קלוני, ג'ק אוקונל, ג'וליה רוברטס, דומיניק וסט, קטרינה בלף וג'יאנקרלו אספוזיטו.

==עלילה==
במהלך שידור חי של תוכנית הטלוויזיה "מפלצת הכסף" בהנחייתו של גורו ההשקעות לי גייטס (ג'ורג' קלוני) פורץ לאולפן צעיר חמוש (ג'ק אוקונל) ולוקח כבן ערובה את המנחה. הצעיר טוען כי איבד את כל כספו בעקבות השקעה כושלת במניית חברת IBIS, חברה בתחום מסחר אלגוריתמי עליה המליץ גייטס בשידור. פאטי, מפיקת התוכנית (ג'וליה רוברטס) מנסה להשתלט על המצב כשבמקביל מתבהרת קונספירציה סביב מניית החברה המדוברת.

==דמויות ושחקנים==
*ג'ורג' קלוני - לי גייטס, פרשן פיננסי בעל תוכנית טלוויזיה פופולרית בשם "מפלצת הכסף" (בן דמותו של הפרשן האמריקאי ג'ים קריימר)
*ג'וליה רוברטס - פאטי פן, מפיקת התוכנית
*ג'ק אוקונל - משקיע שאיבד את כספו בעקבות אחת מהמלצותיו של גייטס
*דומיניק וסט - וולט קמבי, מנכ"ל חברת IBIS
*קטרינה בלף - דיאן לסטר, אחראית התקשורת בחברת IBIS
*ג'יאנקרלו אספוזיטו - קפטן מרקוס פאול

==הפקה==
צילומי הסרט החלו בפברואר 2015 בניו יורק וכללו בין השאר צילומים באתרים שונים במנהטן, בפרט ברובע הפיננסי. הקרנת הבכורה של הסרט התבצעה בפסטיבל הקולנוע בקאן ב-12 במאי 2016 ויום למחרת הופץ הסרט בארצות הברית.

==קישורים חיצוניים==

* 

* [https://web.archive.org/web/20160513013821/http://www.moneymonster-movie.com/site/ אתר הסרט]
;ביקורות
* 
* 
* 
* 
* יעל שוב, [https://web.archive.org/web/20160607161119/http://timeout.co.il/המדריך/סרטים/מפלצת-הכסף "מפלצת הכסף": היו הרבה סרטים מעניינים על המשבר הכלכלי. זה לא אחד מהם], באתר Time Out ישראל, 23 במאי 2016
* 

==הערות שוליים==

קטגוריה:סרטים באנגלית
קטגוריה:סרטי מתח אמריקאיים
קטגוריה:סרטי 2016
קטגוריה:סרטים על שוק ההון
LP 71-82

LP 71-82 הוא ננס אדום, הנמצא בקבוצת הכוכבים דרקון כ-7.1 פארסק (23.2 שנות אור) מכדור הארץ.

==קישורים חיצוניים==
* 

קטגוריה:ננסים אדומים
קטגוריה:קבוצת הכוכבים דרקון
בית הקברות הצבאי קריית שאול

חלקה בבית הקברות
רחבת הטקס בבית הקברות
בית הקברות הצבאי קריית שאול בתל אביב הוא אתר הקבורה הצבאי השני בגודלו בישראל במספר החללים הקבורים בו - למעלה מ-3,000. הוא משמש כבית הקברות הצבאי העיקרי למטרופולין תל אביב.

==בית הקברות==
בית הקברות הוקם לאחר מלחמת העצמאות, שחלליה שנפלו באזור תל אביב ובנותיה נקברו בבית הקברות הצבאי נחלת יצחק. מאחר שבנחלת יצחק נותר מקום מועט לקבורה צבאית, פנה משרד הביטחון אל חברה קדישא תל אביב בבקשה להקצות חלק משטח בית הקברות האזרחי החדש קריית שאול שבצפון תל אביב לשם הקמת בית קברות צבאי חדש. הבקשה נענתה והשטח שהוקצה היה גבעה בעברו המזרחי של בית הקברות. הקבורה במקום החלה בשנת 1951. בשנים שלאחר מכן הועברו אליו ארונותיהם של כארבעים מהרוגי מלחמת העצמאות.

בית הקברות שוכן בשטח דמוי טרפז בפינתו הצפון-מזרחית של מתחם בית הקברות קריית שאול, וגדר מפרידה בינו לבית בית הקברות האזרחי. הוא משתרע על פני שטח כולל של כ-45 דונם. חלקו המזרחי הוא מישור ויתרתו היא מדרון מתון המשתפל ממזרח למערב ומדרום לצפון. שער הכניסה הראשי לאתר מצוי בפינתו הדרום-מזרחית. בקרבת שער הכניסה ממוקמת רחבת טקס גדולה. 

בבית הקברות עשרים ואחת חלקות קבורה. 16 החלקות המקוריות שלו הן חלקות מלבניות מוגבהות, שבכל אחת מהן כ-150 מקומות קבורה. רשת של דרכים נמוכות ומרוצפות משתרעות ביניהן. אחת מהחלקות (מס' 7) מיועדת לקבורת חללי משטרת ישראל. יתר החלקות, החדשות יותר, ממוקמות בחלקו הצפוני של האתר ובמפלס נמוך יותר מהאחרות. 

כמקובל בבתי הקברות הצבאיים בישראל משופע שטח האתר בעצים וצמחים.

בשל גודלו של בית הקברות ומיקומו המרכזי נערך בו ביום הזיכרון לחללי מערכות ישראל טקס אזכרה רב משתתפים. על פי מסורת שהתגבשה מיוצגת הממשלה בטקס בבית קברות זה על ידי שר הביטחון.

==החללים בבית הקברות==
בבית הקברות נקברו חללי צה"ל וכוחות הביטחון מכל מלחמות ישראל וחללים שנהרגו בפעולות צבאיות שונות ובעת שירותם. כרבע מהם נפלו במלחמת יום הכיפורים. החללים בעיקר מתל אביב, רמת גן, גבעתיים, רמת השרון ובקעת אונו. בבית הקברות מוצבות מצבות לזכר חללים שמקום קבורתם לא נודע.

בבית הקברות נקברו 51 חללים שעוטרו בעיטורי צה"ל, לרבות שני מעוטרי עיטור הגבורה - צבי עופר וגדעון גלעדי, וכן 35 חללים שזכו לציון לשבח.

בבית הקברות נקברו גם שישה רמטכ"לים של צה"ל - מרדכי מקלף, חיים לסקוב, צבי צור, מרדכי גור, דן שומרון ואמנון ליפקין-שחק, וכן רבים מאלופי צה"ל.

==ראו גם==
* רשימת אישים הקבורים בבית הקברות הצבאי קריית שאול

==קישורים חיצוניים==

* [http://www.izkor.gov.il/en_4691975754c4d160aa5e498bb6a9eb8b בית העלמין הצבאי קריית שאול], באתר "יזכור"

==הערות שוליים==

קריית שאול
צבאי קריית שאול
קטגוריה:בית העלמין קריית שאול
ארני רייזן

ארנולד די. "ארני" רייזן (באנגלית: Arnold D. "Arnie" Risen; 9 באוקטובר 1924 - 4 באוגוסט 2012) היה כדורסלן אמריקאי ששיחק במשך 10 עונות בליגת ה-NBA בעמדת הסנטר. ממוצעיו לאורך הקריירה הם 12.0 נקודות, 9.7 ריבאונדים ו-1.7 אסיסטים למשחק. בשנת 1998 הוצג כחבר בהיכל התהילה של הכדורסל.

==קריירה מקצועית==
רייזן נולד בעיר ויליאמסטאון שבקנטקי. בשנת 1942 החל ללמוד באוניברסיטת מזרח קנטקי, ושנה לאחר מכן עבר לאוניברסיטת המדינה של אוהיו, אותה הוביל לשתי הופעות רצופות בפיינל פור ה-NCAA (1944–1945).

בשנת 1945 חתם רייזן בקבוצת אינדיאנפוליס קאוצקיס מליגת ה-NBL, ושיחק במדיה במשך שנתיים וחצי. במהלך עונת 1947/1948 עבר לרוצ'סטר רויאלס והוביל אותה לגמר ה-NBL, כששיחק לצד אל סרבי, רד הולצמן ובוב דייוויס. בסדרת הגמר הפסידו הרויאלס למיניאפוליס לייקרס של ג'ורג' מייקן בתוצאה 3-1. בעונת עברה רוצ'סטר לשחק בליגת ה-NBA, וצירפה את הגארד בובי וונזר שהחליף את סרבי. ב-7 העונות הבאות הובילו שלישיית הכוכבים רייזן, וונזר ודייוויס את הרויאלס ל-7 הופעות רצופות בפלייאוף ה-NBA, ולזכייה באליפות עונת . בסדרת הגמר של אותה עונה גברה רוצ'סטר על ניו יורק ניקס בתוצאה 4-3, הודות לרייזן שהוביל את קלעי קבוצתו עם 21.7 נקודות בממוצע למשחק. בכל 4 העונות בין 1952 ל-1955 נבחר רייזן להשתתף במשחק האולסטאר, ובעונת 1948/1949 נבחר לחמישייה השנייה של העונה לאחר שקלע שיא קריירה של 16.6 נקודות בממוצע למשחק (רביעי ב-NBA) באחוזי הקליעה הטובים בליגה (42.3%).

לקראת עונת נמכר רייזן לבוסטון סלטיקס, בה שימש בשלוש העונות הבאות כמחליף מהספסל לצמד הגבוהים ביל ראסל וטום היינסון. בעונת זכה עם הסלטיקס באליפות ה-NBA, לאחר שגברו בסדרת הגמר על סנט לואיס הוקס בתוצאה 4-3. בסיום עונת פרש ממשחק, בגיל 33.

בעת פרישתו דורג במקום ה-14 ברשימת הקלעים המובילים בתולדות ה-NBA, עם 7,633 נקודות, ובמקום השביעי ברשימת הריבאונדרים, עם 5,011 ריבאונדים.

ב-4 באוגוסט 2012 מת רייזן ממחלת הסרטן, בגיל 87.

==קישורים חיצוניים==

* [http://www.basketball-reference.com/nbl/players/r/risenar01n.html סטטיסטיקות הקריירה ב-NBL], באתר Basketball-reference.com
* 

==הערות שוליים==

קטגוריה:כדורסלנים אמריקאים
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת המדינה של אוהיו
קטגוריה:כדורסלני רוצ'סטר רויאלס
קטגוריה:כדורסלני בוסטון סלטיקס
קטגוריה:חברי היכל התהילה של כדורסל המכללות
קטגוריה:קנטקי: כדורסלנים
קטגוריה:אמריקאים שנולדו ב-1924
קטגוריה:אמריקאים שנפטרו ב-2012
Breaking the Habit

Breaking the Habit הוא שיר של להקת הרוק האמריקנית לינקין פארק. השיר נכתב לצ'סטר בנינגטון לאחר שהחל עם התמכרותו לסמים. זהו השיר התשיעי ברשימת ההשמעה של אלבומם השני Meteora. שיר זה היה השיר החמישי מהאלבום Meteora שהגיע למקום הראשון במצעד הבילבורד Alternative Songs. ב-4 בספטמבר 2012, "Breaking the Habit", Shadow of the Day, New Divide ו-Burn It Down שוחררו ב-"Linkin Park Pack 02" כתוכן הניתן להורדה למשחק הווידאו Rock Band 3.

== רקע ==
תחילת השיר נפתחת עם מוזיקה אלקטרונית, דבר שונה מהשירים הקודמים שלהם שהם בסגנון נו-מטאל או ראפ רוק.

ישנה טעות נפוצה כי חושבים שהשיר נכתב על ידי סולן הלהקה צ'סטר בנינגטון עקב מאבקיו בשימוש בסמים. אך בעצם חבר הלהקה מייק שינודה.

== וידאו קליפ ==
הווידאו קליפ לשיר "Breaking the Habit" נוצר על ידי החברה "Studio Gonzo", הוא בוים על ידי ג'ו האן וכשותף ליצור השתתף אריק קלדרון. סגנון האנימציה הוא אנימה.

=== iTunes ===
הווידאו קליפ לשיר זמין ב-iTunes, יחד עם גרסת הופעה חיה של השיר.

== הופעות חיות ==
"Breaking the Habit" תחילה לא נכלל כחלק מסבב ההופעות של האלבום Meteora, עד שנוגן בפעם הראשונה בגרסתו הראשונית בסן ברנרדינו ב-15 בנובמבר 2003. מאז, השיר הפך לבין השירים המרכזיים בהופעותיהם. בסבב ההופעות של האלבום Minutes to Midnight, השיר נוגן עם פתיחה של פסנתר בהתחלה, בזמן שבו הבית הראשון והפזמון הראשון אמורים להשמע, ורק אז מתחיל השיר. ב-11 בינואר 2014, השיר יצא מרשימת ההשמעה שלהם בהופעות, וחזר לרשימה רק ב-17 במאי 2015.

== רשימת השמעה ==
{| class="wikitable"
|-
! מספר !! כותרת השיר !! אורך
|-
| 1. || "Breaking the Habit" || 3:16
|-
| 2. || (Live) Crawling|| 3:20
|-
| 3. || (Video) "Breaking the Habit" || 3:16
|}

== מיקומי שיא ==
=== מצעדים שבועיים ===
{| class="wikitable sortable"
|-
! מצעדי 2004 !! מקום שיא
|-
| מצעד המוזיקה האוסטרלי של אוסטרליה || 23
|-
| מצעד המוזיקה האוסטרי של אוסטריה || 43
|-
| Dutch Top 40 של דנמרק || 19
|-
| מצעד המוזיקה הצרפתי של צרפת || 27
|-
| GfK Entertainment של גרמניה || 25
|-
| מצעד השירים של אירלנד של אירלנד || 25
|-
| מצעד המוזיקה של ניו זילנד של ניו זילנד || 4
|-
| מצעד השירים הפולני של פולין || 1
|-
| מצעד הפזמונים השווייצרי של שווייץ || 56
|-
| מצעד הסינגלים הבריטי של בריטניה || 39
|-
| בילבורד הוט 100 של ארצות הברית || 20
|-
| בילבורד Mainstream Top 40 של ארצות הברית || 15
|-
| בילבורד [[מצעד 40 השירים למבוגרים]] של ארצות הברית || 25
|-
| בילבורד Mainstream Rock של ארצות הברית || 1
|-
| בילבורד Alternative Songs של ארצות הברית || 1
|}

=== מצעדי סוף שנה ===
{| class="wikitable sortable"
|-
! מצעדי 2009 !! מקום שיא
|-
| בילבורד Year-End של ארצות הברית || 79
|}

=== מכירות ===
{| class="wikitable"
|-
! אזור !! תואר !! מכירות
|-
| ארצות הברית || Gold || 500,000<
|}

== צוות ==
*צ'סטר בנינגטון - סולן
*רוב בורדון - תופים
*בראד דלסון - גיטרה
*ג'ו האן - דיג'יי
*דייב פרל - גיטרת בס
*מייק שינודה - כלי מקלדת

== קישורים חיצוניים ==

==הערות שוליים==

קטגוריה:לינקין פארק
קטגוריה:שירי 2004
קטגוריה:שירים באנגלית
קטגוריה:בלדות רוק
קטגוריה:שירי רוק אלטרנטיבי
קטגוריה:שירים על סמים
קטגוריה:סינגלים בהוצאת וורנר רקורדס
כמה, כמה מלחמה...

כמה, כמה מלחמה... (בקטלאנית: Quanta, quanta guerra...) הוא הרומן האחרון שפרסמה הסופרת מרסה רודורדה בימי חייה. הספר יצא לאור בשנת 1980, כשלוש שנים לפני מות המחברת. הספר הביא לזכיית הסופרת בשנת 1980 בפרס העיר ברצלונה ובפרס Serra d'Or.
 היצירה תורגמה לאיטלקית, אנגלית, גרמנית, ספרדית, פורטוגזית, צרפתית ועברית.[https://www.llull.cat/catala/recursos/trac_traduccions_res.cfm]

כפי שסיפרה המחברת בפתח הדבר לספר, כותרת היצירה הייתה אמורה להיות El soldat i les roses (החייל והשושנים), ושמו של גיבור הסיפור היה אמור להיות מנואל; במהלך הכתיבה שונה שמו לאדריה גינארט.

== עלילה ==
בזמן מלחמת האזרחים בספרד, אדריה גינארט, נער בן 15, עייף מחייו חסרי הניסיון ומכמיהתו לחופש, מחליט ללכת לחזית המלחמה עם חבר הילדות שלו. בזמן המלחמה, האישיות של אדריה נמצאת בתהליך למידה על הטבע האנושי. 

== הערות שוליים ==

קטגוריה:ספרות קטלאנית
קטגוריה:ספרי 1980
קטגוריה:ספרי הוצאת כרמל
קטגוריה:מלחמת האזרחים בספרד
בית הספר לקצינים של חיל האוויר

בית הספר לקצינים של חיל האוויר (בראשי תיבות: ביסל"ק) שימש כיחידת ההדרכה להכשרת קצינים בחיל האוויר, בו הוכשרו כל קציני וקצינות חיל האוויר למעט צוערי קורס טיס וקציני מערך ההגנה האווירית. הקצינים הגיעו לביסל"ק להשלמה חיילית לאחר סיום בה"ד 1. בית-הספר הכשיר את חניכיו ביותר מ-15 מקצועות. בית הספר היה נמצא בבסיס עובדה. מפקד בית הספר היה קצין בדרגת סא"ל. בשנת 2022, כחלק מתהליכי ייעול של המערך הטכני, הוחלט על פירוק ביסל"ק לכמה בתי ספר שונים.

נכון ל־2023 שוכנת בבח"א 21 האקדמיה להכשרת מפקדים של המערך הטכני. באקדמיה מתבצעת השלמת קצונה עבור קצינים טכניים, קצינים מיחידת 'אופק' וקצינים אשר בוגרי מסלול העתודה במערך.

== היסטוריה ==
בית-הספר לקצינים הוקם בנובמבר 2004, לאחר איחוד של שתי יחידות: בית-הספר לקצונה טכנית, מנהלתית, ועתודאים לקצונה אקדמאית שהיה ממוקם בבסיס חיל-האוויר בחיפה ומגמת קצינים בבית הספר למקצועות התעופה שם הוכשרו קצינים וקצינות במקצועות התעופה. לאחר האיחוד הותאמו זמני ההכשרה לכל מסלולי הקצונה לפרק זמן אחיד של עשרה שבועות. ישנו מספר מועט של מסלולים בהם משך ההכשרה שונה.

קורס הקצינים האחוד מתקיים בארבעה מחזורי הכשרה בכל שנה, ומכשיר צוערים במגוון מגמות שונות, בהן מודיעין, מבצעים, הגנה קרקעית, אחזקה, פיקוח טיסה ומנהלה.

בשנת 2022 הוחלט על פירוק ביסל"ק ועל פיצול המגמות שבו: חלקן נשארו בבסיס עובדה תחת הביסמ"ת וחלקן עברו אל האקדמיה להכשרת מפקדים שבבסיס הטכני בחיפה.

סמל בית הספר לקציני אחזקה, מנהלה ועתודה של חיל האוויר שהיה עד 2004 בבח"א 21 בחיפה.


== קישורים חיצוניים ==

* 

== הערות שוליים ==

קטגוריה:יחידות חיל האוויר הישראלי
קטגוריה:תעופה צבאית: הכשרה ואימונים
קטגוריה:צה"ל: בתי ספר לקצינים
LHS 2090

LHS 2090 הוא כוכב ננס אדום, בעל סיווג ספקטרלי של M6.5V, הוא נמצא בקבוצת הכוכבים סרטן ומרחקו מכדור הארץ הוא 20.8 שנות אור.

==קישורים חיצוניים==
* 
* [https://www.universeguide.com/star/123504/lhs2090 נתונים על הכוכב]
* [https://www.aanda.org/articles/aa/abs/2001/29/aadf011/aadf011.html גילוי הכוכב]
* [https://repositorio.uchile.cl/bitstream/handle/2250/126230/Henry_Todd.pdf;jsessionid=B4C5E2688B266E49BFE83537BE038BBF?sequence=1 מדידות מסלול הכוכב]

==הערות שוליים==

קטגוריה:קבוצת הכוכבים סרטן
קטגוריה:ננסים אדומים
קטגוריה:קטלוג לויטן
Go2Sky

Go2Sky היא חברת תעופה סלובקית שבסיסה בנמל התעופה ברטיסלאבה אשר נוסדה בפברואר 2013. החברה מפעילה טיסות שכר של נוסעים, מטען ודואר. בנוסף, החברה מציעה חכירה של מטוסיה עבור חברות תעופה אחרות.

==צי המטוסים ==
צי המטוסים של החברה, נכון לנובמבר 2019:
{|class="toccolours" border="1" cellpadding="3" style="border-collapse:collapse;text-align:center"
|+
|- style="background:#b30086;"
! rowspan="2" style="width:150px;" | <font style="color:white;">כלי טיס
! rowspan="2" style="width:50px;" | <font style="color:white;">בצי
! rowspan="2" style="width:50px;" | <font style="color:white;">בהזמנה
! colspan="2" class="unsortable" | <font style="color:white;">נוסעים
! rowspan="2" style="width:250px;" | <font style="color:white;">הערות
|- style="background:#b30086;"
! style="width:40px;" | <abbr title="מחלקת תיירים"> <font style="color:white;">Y</abbr>
! style="width:40px;" | <center><font style="color:white;">סה"כ
|-
|בואינג 737-800
|4
|—
|189
|189
|
|-
!סה"כ
!4
!—
! colspan="3" |
|}

==קישורים חיצוניים==

* 

== הערות שוליים ==

קטגוריה:אירופה: חברות תעופה
Mistral Air

Mistral Air היא חברת תעופה איטלקית המבוססת ברומא. החברה מפעילה טיסות מטען מנמל התעופה לאונרדו דה וינצ'י-פיומיצ'ינו ונמל התעופה בולוניה.

החברה נוסדה בשנת 1981 על ידי השחקן ושחיין העבר באד ספנסר והחלה את פעולותיה בשנת 1984.
החברה חתמה הסכם עם הכס הקדוש של הוותיקן להטיס צליינים לאתרים קדושים כגון לורד, סנטיאגו דה קומפוסטלה, מוסטר, ישראל, פולין ומקסיקו.

== צי המטוסים ==
{| class="wikitable"
|+צי המטוסים (אוגוסט 2016)
!מטוס
!בשירות
!בהזמנה
!נוסעים (מחלקת תיירים)
!הערות
|-
|ATR 72-212
|2
| -
|מטען
|
|-
|ATR 72-500
|4
| -
|68
|מופעל עבור חברת אליטליה
|-
|בואינג 737-300
|1
| -
|מטען
|
|-
|בואינג 737-400
|1
| -
|168
|
|-
|סה"כ
|8
|-
| colspan="2" |
|}

== פעילות החברה בישראל ==
בתקופת הקיץ, החברה מפעילה טיסות מנמל התעופה בן-גוריון לקטאניה שבסיציליה, בעזרת מטוסי מקדונל דאגלס MD-80 חכורים מחברת בולגריאן אייר צ'רטר.

==קישורים חיצוניים==

* 

== הערות שוליים ==

קטגוריה:חברות תעופה איטלקיות
ג'ן ברואר

ג'ן ברואר, 2018
ג'ניס קיי "ג'ן" ברואר (באנגלית: Janice Kay "Jan" Brewer; נולדה ב-26 בספטמבר 1944 בהוליווד, קליפורניה) היא פוליטיקאית אמריקאית חברת המפלגה הרפובליקנית, שכיהנה כמושלת אריזונה בשנים 2009–2015. לפני כן כיהנה כמזכירת המדינה של אריזונה, ומונתה למושלת כאשר המושלת הדמוקרטית ג'נט נפוליטנו התפטרה בשל מינויה למזכירת ביטחון המולדת של ארצות הברית, בהיותה הראשונה ברשימת היורשים למושל. היא נבחרה לכהונה מלאה בנובמבר 2010 ולא רצה שוב ב-2014.

== ביוגרפיה ==
נולדה בשנת 1944 בשכונת הוליווד שבלוס אנג'לס, קליפורניה למשפחה ממוצא אנגלי ונורווגי. בשנת 1983 נבחרה לבית הנבחרים של אריזונה ובשנת 1987 נבחרה לסנאט המקומי, שם כיהנה עד שנת 1996. בשנת 1996 נבחרה ליו"ר מועצת המפקחים של מחוז מריקופה. בשנת 2002 התמודדה לתפקיד מזכירת המדינה המקומית, וניצחה בהפרש קטן של 23,000 קולות בלבד.

בשנת 2009, ברואר ירשה את ג'נט נפוליטנו בתפקיד מושלת אריזונה לאחר שזו החלה לכהן כמזכירת ביטחון המולדת של ארצות הברית. בנאום ההשבעה שלה הבטיחה ברואר לשמור על מיסים נמוכים, אך הגדילה אותם כחודשיים לאחר מכן, כתוצאה מגרעון עצום. בהמשך הכהונה הורידה ברואר מיסים כגון מס החברות. בנוסף על כך, היא תמכה בתגמול למורים על בסיס יעילות ולא על בסיס ותק ותמכה בחינוך הפרטי. בשנת 2011 ביצעה קיצוץ רחב בביטוחי הבריאות הממלכתיים לילדים, בטענה למחזור תקציבי. תמכה נחרצות בזכות לשאת נשק והתנגדה לנישואים חד-מיניים.

כתוצאה מהגבלה חוקתית על כהונת המושלת, לא יכלה ברואר להתמודד שוב על התפקיד בשנת 2014. לקראת סוף הכהונה ברואר הטילה וטו על הצעת חוק המאפשרת לבעלי עסקים לסרב לשרת להט"ב, הצעה שהועברה על ידי הרשות המחוקקת במדינה.

לאחר כהונתה כמושלת הכריזה על תמיכתה ברעיון הנשיא דונלד טראמפ על הקמת חומה בגבול עם מקסיקו. לאחר מכן התבטאה נגד ניסיונו של טראמפ לבטל את אובמה-קייר.

==קישורים חיצוניים==

* [http://www.c-span.org/person/?janicebrewer ג'ן ברואר], C-SPAN
== הערות שוליים ==

קטגוריה:מושלי אריזונה
קטגוריה:חברי בית המחוקקים המדינתי של אריזונה
קטגוריה:מזכירי מדינה במדינות ארצות הברית
קטגוריה:מושלות מדינות ארצות הברית מהמפלגה הרפובליקנית
קטגוריה:מושלי מדינות ארצות הברית מהמפלגה הרפובליקנית
קטגוריה:פוליטיקאיות אמריקאיות
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
טום רוזנטל

רוזנטל בהופעה ב[[פסטיבל הפרינג' של אדינבורו, 2010]]
תומאס אלן סמית' "טום" רוזנטל (באנגלית: Thomas Alan Smith "Tom" Rosenthal; נולד ב-14 בינואר 1988) הוא קומיקאי, סטנדאפיסט ושחקן בריטי ממוצא יהודי. הוא בנו של ג'ים רוזנטל , שדרן ספורט בטלוויזיה. נודע בעיקר בזכות תפקידיו בתור מרקוס גאלו בסדרה הקומית "Plebs" ובתור ג'וני גודמן בסיטקום "סעודת שישי".

==ביוגרפיה==
רוזנטל נולד בהאמרסמית' שבלונדון, אנגליה, הממלכה המאוחדת. הוא בנם של כריסטין "כריסי" (לבית סמית') מפיקת תוכנית החדשות "Newsnight" של BBC, בעברה ושל ג'ים רוזנטל שדרן ופרשן ספורט בטלוויזיה האנגלית-בריטית. סבא רבא שלו מצד אביו היה הרופא והסופר היהודי יליד-גרמניה אוסקר לוי. משפחתו מצד אביו של רוזנטל היא יהודית.

ב-2011 סיפר רוזנטל ש"קוראים לי קומיקאי יהודי, וזה לגמרי בסדר מבחינתי, למרות שלא דאגתי ליידע על הרקע היהודי שלי באף אחת משתי הופעותיי בשנה האחרונה. למדתי הרבה על התרבות והיא נותנה לי גאווה רבה בזכות כך.".

=== קריירה ===
ב-2011 לוהק רוזנטל לתפקיד ראשי בסיטקום "סעודת שישי" של ערוץ 4 הבריטי, בו גילם את ג'ונתן "ג'וני" גודמן לצדו של סיימון בירד שהופיע בתפקיד אחיו אדם.

רוזנטל הוא אוהד "שרוף" של מועדון הכדורגל האנגלי ארסנל, ואף השתתף בפודקסט בשם "Footballistically Arsenal" יחד עם בויד הילטון, ג'ק וייטהול ודן בולדווין.

ב-2013 שיחק בתפקיד מרקוס גאלו, אחד התפקידים הראשיים בסיטקום של ITV2 בשם "Plebs". בספטמבר 2014 שודרה העונה השנייה של הסדרה. אביו של רוזנטל, ג'ים, השתתף בסדרה בהופעת קמע בתפקיד פרשן של "מרוץ מרכבות". עוד הופיע רוזנטל בתפקיד סם רות' בדרמה "Breathless" של ITV.

ב-2014 יצר רוזנטל פיילוט למיני-סדרה קומית "Flat TV" עבור BBC iPlayer - בה גם כיכב לצדו של נאז אוסמנאולו .

ב-2015 שיחק בתפקיד גארי ת'ורפ בעונה השנייה של הסדרה "ברודצ'רץ'" של רשת ITV.

==פילמוגרפיה==
{| class="wikitable"
! שנה
! שם כותר בעברית
! שם כותר באנגלית
! תפקיד
! הערות
|-
| 2011–2014
| סעודת שישי
| dir="ltr" | Friday Night Dinner
| ג'וני גודמן
|סדרת טלוויזיה
|-
| rowspan="2" | 2013
|
| dir="ltr" | Scar Tissue
| מארק האנט
|סרט
|-
|
| dir="ltr" | Breathless
| סם רות'
| סדרת טלוויזיה
|-
| rowspan="2" |2014 
|
| dir="ltr" | Benny & Jolene
| טומי
|סרט
|-
|
| dir="ltr" | Comedy Feeds
| טום
|תוכנית מערכונים
|-
| 2015
| ברודצ'רץ'
| dir="ltr" | Broadchurch
| גארי ת'ורפ
|סדרת טלוויזיה
|-
| 2014–2016
|
| dir="ltr" | Flat TV
|טום
|סדרת טלוויזיה
|-
| 2013–2016
|
| dir="ltr" | Plebs
| מרקוס
| סדרת טלוויזיה
|-
| rowspan="2" | 2022
|
| dir="ltr" | Red Rose
| דאגלס סנסיי
| פרק: "Manchester Innit"
|-
|
| dir="ltr" | Lloyd of the Flies
| לויד
| דיבוב; 26 פרקים
|}

==קישורים חיצוניים==

* 

==הערות שוליים==

קטגוריה:שחקני קולנוע וטלוויזיה אנגלים
קטגוריה:קומיקאים בריטים
קטגוריה:אנגלים ממוצא יהודי-גרמני
קטגוריה:אנגלים שנולדו ב-1988
ארלין האוול

ארלין האוול (באנגלית: Arlene Howell; נולדה ב-25 באוקטובר 1939) היא שחקנית אמריקאית. מיס ארצות הברית 1958.

==ביוגרפיה==
האוול נולדה בעיירה דלהי בלואיזיאנה. ב-1958 נבחרה למיס לואיזיאנה, מיס ארצות הברית וסגנית שלישית למיס תבל 1958.

ב-1959 היא שיחקה מזכירה בסדרת הטלוויזיה של האחים וורנר "Bourbon Street Beat", היא הופיעה במספר פרקים של הסדרה "מאבריק" לצד רוג'ר מור והשתתפה בין היתר בסדרות הטלוויזיה 77 Sunset Strip, Alcoa Premiere וברונקו. 

היא נישאה לטייס בחיל האוויר האמריקאי ואיש עסקים וב-1960 נולדה בתם.

==קישורים חיצוניים==

קטגוריה:זוכות מיס ארצות הברית
קטגוריה:משתתפות בתחרות מיס תבל 1958
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכות מיס לואיזיאנה ארצות הברית
קטגוריה:אמריקאיות שנולדו ב-1939
קטגוריה:אמריקאים שנולדו ב-1939
דרופה

דגל דרופה
דרופה (בגרמנית: Drupa) היא התערוכה הבינלאומית הגדולה בעולם של ציוד לתעשיית הדפוס. התערוכה נערכת מדי ארבע שנים, מאז שנת 1951, בדיסלדורף שבגרמניה. השם "דרופה" הוא הלחם של המילים druck und papier (בגרמנית: דפוס ונייר). 

לתערוכה מגיעים מאות אלפים מהעוסקים בענף הדפוס, ועם מאות החברות המציגות בה נמנות החברות היולט פקארד, היידלברגר דרוקמשינן, זירוקס, קודאק, קנון, קוניקה מינולטה, ריקו, והחברות הישראליות קבוצת לנדא, HP Indigo (חברה בת של היולט פקארד), הייקון, קורנית, סקודיס ועוד. בדרך כלל משמשת התערוכה גם לחשיפה של טכנולוגיות דפוס חדשות. בשנת 2012 השתרעה התערוכה על שטח תצוגה של 165,159 מ"ר, הציגו בה 1,844 חברות מ-52 מדינות, וביקרו בה 314,500 צופים.

==קישורים חיצוניים==

* 
* אלון כסלו, [https://blog.beeriprint.co.il/2015/12/01/1-4/ דרופה 2016: אולימפיאדת הדפוס בגרמניה – בואו אתנו לגעת בעתיד], באתר "דפוס בארי", 1 בדצמבר 2015

==הערות שוליים==

קטגוריה:ירידים
קטגוריה:דפוס
מבחן ואלד

מבחן ולד (Wald test) הוא מבחן השערות סדרתי הקרוי על שם המתמטיקאי ההונגרי אברהם ולד.
בשונה ממבחני השערות רגילים, המבחן הסדרתי מאפשר לבחון השערות סטטיסטיות תוך הסתכלות על רצף נתונים המגיעים כסדרה.
כלומר, המבחן אינו דורש איסוף מראש של מדגם בגודל מסוים, אלא עורך בכל שלב מבחן על הנתונים הקיימים, אם תוצאות המבחן אינן מאפשרות קבלה או דחייה של השערת האפס ברמת המובהקות הנתונה, אז יש לצרף את התצפית הבאה.

=== דוגמה ===
עובד בקרת איכות במפעל דוגם סדרה של מוצרים מפס הייצור. בכל שלב העובד לוקח מוצר באופן מקרי מפס הייצור ובודק האם סטטיסטי המבחן המבוסס על כלל המוצרים שנדגמו עד כה חוצה את סף קבלת H<sub>0</sub> (השערת האפס) או את סף דחיית H<sub>0</sub>. אם אף אחד מהספים לא נחצה, העובד ממשיך לדגום.

== לקריאה נוספת ==
<div class="mw-content-ltr">
* Wald, A. Sequential Tests of Statistical Hypotheses. Ann. Math. Statist. 16 (1945), no. 2, 117--186. doi:10.1214/aoms/1177731118. http://projecteuclid.org/euclid.aoms/1177731118.
* Sequential probability ratio test, בוויקיפדיה האנגלית
</div>
קטגוריה:מבחנים סטטיסטיים
רוני ונומי והדב יעקב

רוני ונוֹמי והדֹב יעקב הוא ספר ילדים בדיוני אשר נכתב על ידי מאיר שלו ואויר על ידי יוסי אבולעפיה.

==עלילה== 
הספר מספר על משפחה מאוד מוזרה שעובדת בגן חיות: רוני, נומי, אימא ואבא, ויש הרבה הרבה חיות, בבית יש להם: כלב שחור שמטפס על עצים, 
חתול שפותר תשבצים, ותרנגול שאוכל מרק עוף, בגן החיות יש להם: פיל, ג'ירף, נמר, כ-50 קופים, גמל עם שלוש דבשות, זאב צמחוני, נחש שיודע לרקוד, ותוכי שתקן.
לאבא יש חלום אחד: דוב. במוקד הסיפור החיפוש אחר הדוב, מציאתו והמפגש עמו. 
האבא מנסה ללכוד דב במשך ימים רבים, אך ללא הצלחה. יום אחד אמא מחליטה לעשות מעשה. היא שולחת את רוני ונומי להביא לאבא דב, אבל הדוב מוצא אותם קודם... לאחר מאבק עם הבנות הוא בא איתן הביתה. האבא המופתע מאושר ושמח מבואו והדוב נשאר עם המשפחה כמה ימים, מספר אודות זוגתו ובנו הדובון. לבסוף, הדוב עוזב למרות ההפצרות של בני המשפחה שיישאר. 

==דמויות==
* נומי - שיער ג'ינג'י, גבוהה יחסית לגילה, אמיצה, ציידת טובה, והמשקה האהוב עליה הוא חלב.
* רוני - שיער שחור, נמוכה, אמיצה, ציידת טובה, והמשקה האהוב עליה הוא מיץ.
* אמא - גבוהה מאוד מאוד, שמחה ועליזה, ומדברת במילים מוזרות כמו "הירח יורח" .
* אבא - נמוך, שמנמן, קירח ועליז שרוצה דב.

==הכתיבה==
הסיפור כתוב בצורת שיר: המשפטים קצרים מאוד ותמציתיים, והשפה אינה קשה. החרוזים הם ברווח של בערך ארבע שורות.

חלק מהמילים והמשפטים אינם תקינים בשפה העברית כמו: לדוב דב, לקמקם קנקן, לזהב זהב, ועוד.

מאיר שלו ממציא בדיחות שפתיות בהן הוא מהדהד בדיחות ילדים ידועות "נומי סופלת חלב ורוני מצה מיץ/ כי מיץ אף פעם לא מחליב/ אבל חלב מחמיץ" (מה ההבדל בין פיל לפסנתר) או פונה רק לקורא המבוגר "היגואר חולם שהוא ב.מ.וו.", מתכתב עם טקסטים ידועים ומוכרים "אבא מזמר מה דֹּב וּמַנָּעִים" ומאזכר טקסטים קאנוניים: "אמא: "דֻבָּא רָבָּא רַבְרָבָא! 

==קישורים חיצוניים==
* 
* 

קטגוריה:ספרי ילדים של מאיר שלו
קטגוריה:ספרי 2004
קטגוריה:הוצאת עם עובד: ספרי ילדים
קייקו פוחימורי

קייקו סופיה פוחימורי היגוצ'י (בספרדית: Keiko Sofia Fujimori Higuchi; נולדה ב-25 במאי 1975) היא פוליטיקאית פרואנית המכהנת כמנהיגת מפלגת הכוח הפופולרי (Fuerza Popular). היא בתו של נשיא פרו לשעבר אלברטו פוחימורי. התמודדה ללא הצלחה בבחירות לנשיאות פרו ב-2011, 2016, ו-2021.

==ביוגרפיה==
פוחימורי נולדה בלימה שבפרו, בתם הבכורה של אלברטו פוחימורי וסוסאנה היגוצ'י. אביה נבחר לנשיא פרו ב-1990. במהלך כהונתו הסתכסך עם רעייתו, השניים התגרשו ב-1994 וקייקו תפסה את מקומה של אמה לצד אביה כגברת הראשונה מדצמבר 1994 עד נובמבר 2000. כמו כן כיהנה כנשיאת ארגון הומניטרי לטיפול בילדים עם בעיות לב.

בשנים 2006 עד 2011 כיהנה כנציגת לימה בקונגרס של פרו. ב-2011 התמודדה לנשיאות פרו והפסידה בסיבוב השני לאויאנטה אומאלה, שזכה ב-51.5% מקולות המצביעים, לעומת 48.5% לפוחימורי. היא מתמודדת לנשיאות ב-2016 וזכתה לשיעור הגבוה ביותר של תמיכה בסיבוב הראשון, עם 39.7% מקולות המצביעים. בסיבוב השני, שנערך ביוני 2016, היא התמודדה מול ראש ממשלת פרו לשעבר, פדרו פבלו קוצ'ינסקי, שזכה ב-21% מהקולות בסיבוב הראשון. תוצאות הסיבוב השני היו הצמודות ביותר בתולדות פרו, ובסיומם הפסידה פוחימורי בהפרש הקטן מרבע אחוז.

במערכת הבחירות שהתקיימה ביולי 2021 הפסידה פוחימורי למועמד הסוציאליסט פדרו קסטיו בפער של 44 אלף קולות לערך.

לפוחימורי תואר ראשון מאוניברסיטת בוסטון, ותואר שני במנהל עסקים מאוניברסיטת קולומביה בארצות הברית.

היא נישאה ב-2004 למארק ויטו וילנלה, אזרח ארצות הברית ממוצא איטלקי, והשניים הורים לשתי בנות.

==קישורים חיצוניים==

* [http://www.cidob.org/biografias_lideres_politicos/america_del_sur/peru/keiko_fujimori_higuchi ביוגרפיה] באתר מרכז ברצלונה ליחסים בינלאומיים 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חברי פרלמנטים
קטגוריה:פוליטיקאים פרואנים
קטגוריה:בוגרות אוניברסיטת סטוני ברוק
קטגוריה:בוגרי אוניברסיטת סטוני ברוק
קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:ילידות 1975
קטגוריה:ילידי 1975
אמפי אשדוד

אמפי אשדוד הוא תיאטרון פתוח אשר ממוקם בפארק אשדוד-ים בסמוך לחוף הקשתות בעיר אשדוד. התיאטרון נפתח ב-2013.

התיאטרון הוא בין הגדולים בישראל ומכיל 6,400 מקומות ישיבה. בהם 4,500 מקומות ישיבה על כיסאות ממוספרים, 1,700 מקומות ישיבה על הדשא בחלק האחורי של התיאטרון וכן 200 כיסאות במתחם האורכסטרה.

במקום מתקיימים פסטיבלים עירוניים, טקסים ממלכתיים והופעות רבות של אמנים מהארץ ומחו"ל. האמפי הוא חלק ממתחם פארק אשדוד-ים, אשר מכיל גם אגם מלאכותי, מדשאות ומתקני משחקים.

המתחם מעוצב כקונכייה הבנויה מאלמנטים של עלי כותרת הנפתחים כמפרשים אל השמים, על רקע נופי הים התיכון. בנוסף, הבמה כוללת מתקן קבע להחזקת תאורה ואמצעי סאונד.
דני, גידי וחברים", פסטיבל תור הזהב 2024]]
את התיאטרון מנהל המשכן לאמנויות הבמה באשדוד.

== קישורים חיצוניים ==

* 
* 

== הערות שוליים ==

קטגוריה:אשדוד: תרבות
קטגוריה:אשדוד: תיאטראות
קטגוריה:אמפיתיאטראות בישראל